Diari Oficial de la Generalitat Valenciana


Sumari del DOGV 5401, del 04-12-2006 (2006/13356)

Informació pública de l'aprovació definitiva del programa per al desenvolupament d'actuació integrada del sector D-12, del Pla General d'Ordenació Urbana del municipi de Bigastro.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   5401

Data del DOGV
:   04-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13608


Organisme emissor
:   Ajuntament de Bigastro

Tipus de document
:   Anunci

Informació pública de l'aprovació definitiva del programa per al desenvolupament d'actuació integrada del sector D-12, del Pla General d'Ordenació Urbana del municipi de Bigastro. [2006/M13342]  
L'Ajuntament de Bigastro, en la sessió plenària celebrada el dia 31 de juliol de 2006, va adoptar l'acord la part dispositiva del qual diu textualment:   
«Primer. Aprovar definitivament el programa per al desenvolupament d'actuació integrada del sector D-12 del Pla General d'Ordenació Urbana del municipi de Bigastro, el contingut del qual ve determinat per l'alternativa tècnica formulada per la mercantil Construcciones y Promociones Giesco, SL, amb CIF B-03998481.  
Segon. Aprovar la proposició juridicoeconòmica presentada per la mercantil Construcciones y Promociones Giesco, SL, amb CIF B-03998481.  
Tercer. L'urbanitzador adjudicatari del programa seleccionat haurà de subscriure els compromisos i obligacions assumides, així com prestar les corresponents garanties que, per a assegurar l'execució i compliment de tal programa es fixen, i que consistixen en aval per un import de 382.269,05 euros.  
Quart. La formalització de l'adjudicació s'efectuarà per mitjà de la subscripció del corresponent conveni urbanístic; en la subscripció i el contingut del dit conveni s'hauran d'aplicar les determinacions que disposa la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en els articles 32.C) i concordants (33).   
Cinqué. Que la mercantil Construcciones y Promociones Giesco, SL verifique, junt amb els propietaris dels terrenys afectats, el mesurament real de les superfícies afectades pel sector.  
Sisé. La present adjudicació quedarà sotmesa a les condicions següents:   
a) Assumpció de la part alíquota de les despeses, segons els acords plenaris respectius, de les infraestructures primàries d'aigua, connexió general d'energia elèctrica, depòsit d'emmagatzemament, xarxa troncal de telefonia i altres projectes comuns de diversos plans parcials.  
b) Assumpció dels costos de substitució del traçat de la canonada de connexió entre embassaments, en el tram que afecta el seu recorregut.  
c) Implantació d'un hort solar, que allibere energia elèctrica suficient per a compensar els costos d'energia consumida per l'enllumenat públic, a ubicar en la zona verda.  
Seté. Que es procedisca a complir, a efecte del registre administratiu del programa aprovat, i a publicar el present acord d'aprovació i adjudicació, d'acord amb el que disposa l'article 49 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, així com a notificar-lo a tots els interessats, amb avís dels recursos que siguen procedents contra este, i a la resta d'efectes que, respecte a cada un d'ells, així mateix siguen legalment procedents.  
Huité. Facultar l'alcalde president, José Joaquín Moya Esquiva, perquè duga a terme tots els actes necessaris per a l'execució del present acord.»  
Bigastro, 2 d'agost de 2006.. L'alcalde: José Joaquín Moya Esquiva.